Source: http://realitateamedia.ro/fotbal-csm-ceahlaul-gata-de-drum/
Timestamp: 2018-05-24 11:54:59+00:00

Document:
Fotbal: CSM Ceahlăul, gata de drum - RealitateaMedia.ro
Acasă Sport Fotbal: CSM Ceahlăul, gata de drum
Fotbal: CSM Ceahlăul, gata de drum
Ieri dimineaţă, începând cu ora 11.30 a fost programată prima întrevedere a antrenorului coordonator Toader Şteţ cu posibilii viitori componenţi ai lotului grupării pietrene de fotbal CSM Ceahlăul. Până la momentul înscrierii şi a participării acestei formaţii nou-constituită în campionatul Ligii a V-a nemţene de fotbal, diriguitorii clubului vor să vadă cu cine pornesc la drum. Mihai Bătrânu (managerul firmei Moldocor) şi Cătălin Roca conducătorul de la Ro-Com Central vor să afle pe ce jucători se vor baza în parcursul dorit a fi încheiat cu o promovare în fiecare final de sezon. Tot ieri, antrenorul coordonator Toader Şteţ a anunţat şi numele unuia dintre viitorii săi colaboratori în proiectul de continuare a activităţii fotbalistice la Piatra-Neamţ, la niveld e seniori. Până la noi decizii, ca antrenor în corpul tehnic de la CSM Ceahlăul figurează numele lui Florin Anton. Acesta şi-a dat acordul, de principiu, pentru a clădi, alături de Toader Şteţ, un nou grup de jucători, viitori performeri. la prima întâlnire cu posibilii viitori componenţi ai lotului CSM Ceahlăul Piatra-Neamţ, alături de cei doi antrenori s-au mai prezentat 25 de jucători. Întrucât a fost vorba doar despre o întâlnire cu prezentarea obiectivelor şi a posibilităţilor echipei, Toader Şteţ şi Florin Anton au anunţat că grupului ajuns ieri la stadion i se vor mai alătura şi alţi tineri jucători. „O parte dintre ei au acceptat condiţiile proiectului nou, alţii au rămas să se mai gândească, dar important este că s-a făcut acest prim pas de construcţie a echipei. Cel mai probabil, de joi 11 august ne vom putea începe activitatea, dar numai după ce vom prelua un vestiar cu toate materialele necesare desfăşurării antrenamentelor“, a declarat, ieri, Toader Şteţ.
Din curtea falimentarei SC FC Ceahlăul SA, la nivelul grupelor de copii şi juniori au plecat în această vară să susţină probe de joc ori ca deja legitimaţi mai mulţi tineri şcoliţi în curtea Borzogheanului. Geani Creţu, Ştefan Mitrea şi Răzvan Mateeş au ajuns la Dinamo Bucureşti, Marian Cristian Botezatu a devenit component al Centrului de Excelenţă „tricolor 11 Târgu-Mureş„, portarul Teo Cîmpianu figura în probe la Gaz Metan Mediaş , iar Denis Ştefan Domşa este din ce în ce mai aproape de Dinamo Bucureşti. Alţi tineri jucători care au activat în grupele de juniori la FC Ceahlăul au plecat să-şi găsească noi echipe, susţinând probe de joc în această vară la Chiajna şi Cluj-Napoca. Un alt jucător tânăr, plecat de la Piatra-Neamţ este Alin Constantinescu (născut în 14 august1995). Acesta a fost înregimentat de gruparea ASU Poli Timişoara, formaţie participantă acum la nivelul campionatului ligii secunde interne.
Articolul precedentBomba de la Sarata: Cum voia Ungureanu să arunce în aer familia Creţu
Articolul următorÎncepe tabăra de creaţie LicArt 2016

References: CSM 
 CSM 
 CSM 
 CSM 
 CSM 
 CSM